2.900 kilometers kørsel på én liter benzin er mange bilisters drøm. Men det var faktisk hvad Team Aalborg Energy fra Aalborg Universitet opnåede til Shell Eco-Marathon. Det rakte til en fjerdeplads. Det var med deres selvbyggede brintbil Carbon Cobra, at de 15 nordjyder kunne køre så langt på literen. Men bilen kan måske blive udskiftet trods topplaceringen - Vi har set, at vi kan køre lige op med de bedste, så det giver blod på tanden. Vi leger også med tanken om at bygge en helt ny bil til næste år, siger Søren Juhl Andreasen. Det var et hold fra Nantes, der vandt løbet.

Referat:
Et hold studerende fra AAU fik en 4. plads ved Shell Eco-marathon i Rotterdam.